S-841/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. nóvember 2018, á hendur I-x-x O-x-x, f.d. [...], ríkisborgara [...];

I.

Fyrir skjalafals og brot gegn lögum um atvinnuréttindi útlendinga með því að hafa miðvikudaginn 29. ágúst 2017 framvísað í blekkingarskyni við starfsmenn Landsbanka Íslands grunnfölsuðu litháísku ökuskírteini nr. [...] sem gefið var út á nafnið [...], f.d. [...], með gildistíma frá 24. október 2016 til 24. október 2026 og grunnfölsuðu litháísku kennivottorði nr. [...] sem gefið var út á nafnið [...], f.d. [...], með gildistíma frá 12. júní 2013 til 12. júní 2023. Með þessu kom ákærði því til leiðar að hann hlaut skráningu í utangarðsskrá Þjóðskrár Íslands á fölskum forsendum. Þannig var honum kleift að starfa hér á landi án þess að sækja um atvinnuleyfi.

Telst háttsemi þessi varða við 1. mgr. 155. gr. almennra hegningarlaga nr. 19/1940 og 3. og 4. mgr. 6. gr., sbr. 1. mgr. 27. gr. laga um atvinnuréttindi útlendinga nr. 97/2002.

II.

Fyrir skjalafals og brot gegn lögum um útlendinga með því að hafa föstudaginn 26. október 2018 framvísað í blekkingarskyni við lögreglu framangreindu grunnfölsuðu litháísku ökuskírteini í kjölfar þess að lögregla hafði afskipti af ákærða fyrir utan útibú Landsbanka Íslands við [...] og fyrir að hafa um nokkurt skeið og fram til föstudagsins 26. október 2018 haft í vörslum sínum framangreint grunnfalsað litháískt ökuskírteini og grunnfalsað litháískt kennivottorð.

Telst háttsemi þessi varða við 1. mgr. 155. gr. almennra hegningarlaga nr. 19/1940 og h. lið 2. mgr. 116. gr. laga um útlendinga nr. 80/2016.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Hann hefur ekki sætt refsingu hér á landi eða í heimalandi sínu svo vitað sé.

Við ákvörðun refsingar í málinu verður litið til þess að með því að framvísa hinum fölsuðu skilríkjum er í ákæru greinir kom ákærði því til leiðar að honum var kleift að starfa hér á landi um rúmlega eins árs skeið án þess að sækja um atvinnuleyfi svo sem honum var skylt lögum samkvæmt. Á hinn bóginn horfir það ákærða til málsbóta að hann hefur gengist greiðlega við broti sínu og verið samvinnuþýður hjá lögreglu við rannsókn málsins, sbr. 9. tl. 1. mgr. 74. gr. almennra hegningarlaga nr. 19/1940, sem og framlögð málsgögn. Með hliðsjón af framangreindu, sakarefni málsins og málsatvikum öllum, þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, I-kvk-ef L-kvk-ef B-kvk-ef lögmanns, 147.560 krónur, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-x-x O-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði þóknun verjanda síns I-kvk-ef L-kvk-ef B-kvk-ef lögmanns, 147.560 krónur.

Þ-kvk-nf L-kvk-nf (sign.)